આ વિચાર પરથી ડિરેક્ટર ભૂષણ પટેલે બિપાશા બાસુને લઈને ફિલ્મ બનાવી ‘અલોન’. પરંતુ આ વિચાર તેમનો નથી. આઠ વર્ષ પહેલાં થાઇલૅન્ડમાં આ જ વાર્તા સાથે બનેલી આ જ નામની ફિલ્મનું હિન્દી રૂપાંતરણ માત્ર છે, પણ જો વિચાર કરવાથી જ ધાર્યું પરિણામ મળી જતું હોત તો ભારત દેશ ક્યારનોય સુપરપાવર બની ગયો હોત. એક લીટીની વાર્તાને બાદ કરતાં આ ફિલ્મનું એક્ઝિક્યુશન એટલું નબળું છે કે ફિલ્મમાં ગણીને ૬ જ ડરામણી મોમેન્ટ્સ છે અને એ પણ ટાંકણીના ટોપકા જેવડી. એમાંય એ ભયને બદલે હસવું આવે.